GiliGold/VAD_KnessetCorpus huggingface dataset:
יאיר פינס: לי נמסר שכבר בשבועות האחרונים, שהמערכת רואה שהצעת החוק הזו הולכת לעבור, יש קושי גדול לחברת "חלמיש" לנהל משא ומתן עם התושבים.
אמנון כהן: אני אדבר עם גברת תורג'מן, אם יש בעיות, אנחנו - - -
אהרון מדואל: מדובר על האשמה מצוצה מהאצבע.
אהרון מדואל: הרי נודע על פיזור הכנסת – אנחנו פנינו אליך - - -
עקיבא אביעד: אנחנו רצינו לדבר אתך, אתה התחמקת מלדבר אתנו.
יאיר פינס: אני לא התחמקתי.
אהרון מדואל: האשמה מצוצה מהאצבע.
עקיבא אביעד: - - - עם דוד שמעון, אתה התחמקת מלהיפגש אתנו - - -
אהרון מדואל: רצינו לשבת אתך מספר פעמים, מעולם לא הסכמת.
עקיבא אביעד: אתה לא רוצה להיפגש אתנו בכלל.
אמנון כהן: יקירי, אתה מפריע לי.
עקיבא אביעד: לא, הוא לא רוצה להיפגש.
אמנון כהן: אבל אתה מפריע לי.
אמנון כהן: אני עושה את הדיון בשבילכם ואתם מפריעים לי.
אמנון כהן: כן, מר פינס, יש לך עוד הערות?
יאיר פינס: מכיוון שיש כוונה לנהל משק כספים סגור, אני מציע, ככל שתהיה הצבעה על הצעת החוק, בסעיף 4(ב) לא לכתוב חדשה דירת ארבעה חדרים חדשה - - -
אמנון כהן: איפה 4(ב)?
דוד קשני: אלא לכתוב ישנה.
דוד קשני: הישנה שווה לחדשה.
אמנון כהן: אתה מפריע לי אבל.
אהרון מדואל: כלומר, אדם יתפנה ולא יוכל לקבל דירה על המגרש שהוא גר בו.
יאיר פינס: זה באמת לטובת העניין, משום שאם יהיה כתוב דירת ארבעה חדרים ישנה, אוכלוסייה יותר גדולה תוכל להיכנס - - -
אמנון כהן: אנחנו נדון בזה לקריאה שנייה ושלישית.
יאיר פינס: הערה נוספת לעניין המדד.
יאיר פינס: צריך להבין - - -
אמנון כהן: מה שכתבת, כתבת חדשה.
אמנון כהן: להוריד את החדשה?
קריאות: לא, לא להוריד.
קריאות: לא מורידים.
קריאות: לא ייתכן - - - לא יכול להיות.
יאיר פינס: לעניין המדד, לענות.
יאיר פינס: המשמעות של לכתוב "מדד תשומות הבנייה" היא גריעה ממשק הכספים הסגור עוד כ-20 מיליון שקל.
אמנון כהן: גם זה לקריאה שנייה ושלישית.
דב חנין: מה זה 20 מיליון שקל בשביל האוצר?
אמנון כהן: בוא נשמע את פינס עד הסוף.
יאיר פינס: התקנות שהיועץ המשפטי דיבר עליהן – אנחנו מבקשים שהן יהיו בתיאום עם שר האוצר.
אמנון כהן: כתוב – אוצר ומשפטים.
יאיר פינס: אנחנו רק מבקשים שזה יהיה בתיאום.
תומר רוזנר: מה זה בתיאום?
תומר רוזנר: יש או התייעצות או הסכמה.
יאיר פינס: הסכמה, סליחה.
יאיר פינס: בהסכמה.
אהרון מדואל: מה בהסכמה?
אהרון מדואל: בהתייעצות.
יאיר פינס: בהתייעצות?
אמנון כהן: זה כלום - - -
ארז קמיניץ: לא, אין בעיה עם הסכמה משום שהיעדרן של התקנות ייצר יותר בעיות מאי היעדרן.
ארז קמיניץ: אז לכולם יהיה אינטרס לעשות תקנות, לא לזה שלא תהינה תקנות.
ארז קמיניץ: כי אחר כך יש זכות שבדין שלא ברור איך מיישמים אותה.
ארז קמיניץ: אף אחד לא רוצה את המצב הזה.
ארז קמיניץ: עוד שתי הערות קטנות, ברשותך.
אמנון כהן: תבוא לטובת האזרחים עכשיו.
אמנון כהן: לא צריך את המשפטנים.
אמנון כהן: יותר מידי משפטנים לא צריך.
ארז קמיניץ: טוב.
אמנון כהן: ארז, תעזוב.
ארז קמיניץ: לא, לא, לא.
ארז קמיניץ: שנייה, נו.
ארז קמיניץ: בסדר, זה עניינים יותר טכניים.
אמנון כהן: טכניים.
אמנון כהן: את השינויים – אני לא רוצה להגיע לשנייה ושלישית.
אמנון כהן: אבל אם יהיה - - -
אברהם מיכאלי: אדוני היושב-ראש, לפני שאתה מצביע, רק משפט אחד.
אמנון כהן: אתה המציע, היוזם הראשי.
אברהם מיכאלי: אני רוצה להיות גם הגון לשני הצדדים.
אברהם מיכאלי: על הטענה הזאת שאמרו חוסר שיתוף פעולה – חברים, כבר קיבלתי תלונות בשבועות האחרונים.
אברהם מיכאלי: קיבלתי תלונות.
אברהם מיכאלי: לכן אני אומר לכם, כל המטרה שלנו בלחץ הזה לסגור את אותה הבעיה שהיתה לנו בקדנציה הקודמת, שנפלנו ברגע האחרון.
אברהם מיכאלי: חברים, קריאה שנייה ושלישית – שלא תשלו את עצמכם שקריאה ראשונה כבר גמרנו.
אברהם מיכאלי: החוק לא בידיים שלנו עדיין.
אברהם מיכאלי: ולכן כל אי-שיתוף פעולה שלכם – אמר את זה היושב-ראש – זה ייגרע בקדנציה הבאה לקדם את החוק.
אברהם מיכאלי: ולכן הדברים שנמסרו לי על-ידי "חלמיש", אני מקבל את זה כרגע בעירבון מוגבל - - -
עקיבא אביעד: בעירבון מוגבל מאוד.
עקיבא אביעד: מאוד.
אמנון כהן: תסיימו את זה בלי חוק.
אברהם מיכאלי: חברים, כל מי שיושב פה בעד לקדם את החוק הזה.
אברהם מיכאלי: לכן אני מבקש – גם לפרוטוקול שיהיה ברור – אנחנו בקדנציה הבאה, מי שלא יהיה, לא ניתן לאנשים שם, חלילה, להשתולל.
אברהם מיכאלי: אנשים יצטרכו להיכנס למסגרות שפחות או יותר היושב-ראש ציין והיועץ המשפטי קבע פה.
נאווה צנעני: זה תמיד היה ככה, במשך שנים.
נאווה צנעני: והם שיבשו את זה.
ארז קמיניץ: כבוד היושב-ראש, אני רוצה להגיד הערה אחת שתהיה, לפרוטוקול לפחות, לעניין הדיון לקריאה שנייה ושלישית, וחשוב שחברי הכנסת ישמעו.
ארז קמיניץ: כרגע מסמך הקריטריונים של שנת 96' הוא מסמך משפטי מאוד לא ברור.
ארז קמיניץ: קשה מאוד לקרוא אותו.
ארז קמיניץ: והיו עליו פרשנויות כאלה ואחרות, ויש על זה דיונים משפטיים.
ארז קמיניץ: אנחנו כנראה בקריאה שנייה ושלישית, כשנגיע, נצטרך להבהיר את הדברים טוב יותר, או שזה יובהר בהמשך בתקנות.
ארז קמיניץ: אלא מה?
ארז קמיניץ: כרגע, לפי הנוסח של ההחלטה, יש שוויון מוחלט בין כל הדורות, בין דור א', בין דור ב', ואולי גם דור ג', ככל שנמצא זכאי.
ארז קמיניץ: צריך להעלות לדיון ולחשוב האם אנחנו חושבים שראוי שיהיה שוויון כזה.
ארז קמיניץ: היינו, אם תישאר סיטואציה שבה - - -
אמנון כהן: זה בינכם.
אמנון כהן: למה אתה מכניס את זה לחוק?
ארז קמיניץ: לא, אני אומר, אם לא נצליח להגיע בהסכמה.
אמנון כהן: אני בעד שתעשו את זה בינכם.
אמנון כהן: תגיעו בינכם להבנות.
ארז קמיניץ: אני רוצה שזה יהיה ברור.
ארז קמיניץ: כי לפי הנוסח כרגע, אם אין מספיק לתת לכולם דירת ארבעה חדרים – חדשה, לא חדשה – זה יורד בשיעור יחסי מכולם.
אברהם מיכאלי: בוודאי, זה ברור.
נאווה צנעני: זה משק סגור.
ארז קמיניץ: והשאלה אם זה מוצדק, אדוני.
אמנון כהן: את זה הם יחליטו.
אמנון כהן: הם יחליטו.
ארז קמיניץ: לא, לא הם יחליטו - - -
אהרון מדואל: ארז, קריטריון 96' התייחס לזה.
אהרון מדואל: יש שם הגדרות לראש משפחה, יש הגדרות - - -
אורי אריאל: - - - לא תהיה בעיה.
אמנון כהן: שמענו את כל ההערות.
תומר רוזנר: הערה ראשונה, לאור העובדה שהממשלה מתנגדת להצעת החוק ונמסר שהעלות התקציבית שלה היא לפחות 650 מיליון שקל, הצעת החוק הזאת תוגדר כהצעת חוק תקציבית.
תומר רוזנר: המשמעות ידועה.
אמנון כהן: 50 חברי כנסת לפחות.
אמנון כהן: יש לנו 50.
תומר רוזנר: בסדר, אני צריך לומר את זה.
אמנון כהן: 51.
אמנון כהן: 50, נכון?
ארז קמיניץ: למעלה מ-50.
אברהם מיכאלי: 51.
ארז קמיניץ: יותר מ-50 חברי כנסת.
תומר רוזנר: הערה שנייה, לגבי מועד חקיקת הצעת החוק.
תומר רוזנר: כיוון שמדובר בהצעת חוק בעלת משמעויות תקציביות מאוד גבוהות מצד אחד, ומצד שני יש חשש לא פשוט שקידומה של הצעת החוק הזאת מושפע, לפחות לגבי חלקם של חברי כנסת, על-ידי שיקולים של בחירות מקדימות העשויות להתקיים בקרוב - - -
אמנון כהן: אמרנו שאין פריימריז.
תומר רוזנר: אמרתי לגבי חלק מחברי הכנסת.
אמנון כהן: יש פריימריז?
אמנון כהן: אז כל מי שמצביע, אין לו אינטרס.
תומר רוזנר: לא ראוי לקדם את הצעת החוק בשלב זה.
אמנון כהן: בסדר, אנחנו, כל חברי הכנסת שנמצאים כאן, אין להם עניינים של פריימריז.
אמנון כהן: אתם לא התפקדתם לש"ס, או לחד"ש או לבל"ד, או דברים כאלה, נכון?
אמנון כהן: אבל אתם יכולים להצביע להם.
אמנון כהן: אז אני מעמיד להצבעה את הצעת החוק המתוקנת.
אברהם מיכאלי: אני לא יכול להשתתף בהצבעה, אבל תצביע במקומי.
אמנון כהן: אני מייצג אותך.
אמנון כהן: הצעת חוק בינוי ופינוי של אזורי שיקום (כפר שלם), התשע"א-2012, של חבר הכנסת אברהם מיכאלי, פ/3371.
אמנון כהן: מיזגנו את כל הצעות החוק, ה-פ' העתידיים.
אמנון כהן: זה צריך לעבור ועדת כנסת גם?
אמנון כהן: לא צריך נכון?
אמנון כהן: הצבענו על המיזוג.
אמנון כהן: אנחנו מעמידים לקריאה ראשונה.
אמנון כהן: חבר הכנסת דב חנין, אתה איתי?
אמנון כהן: אושר בוועדה לקריאה ראשונה.
אמנון כהן: אנחנו רוצים שזה לא יגיע לקריאה שנייה ושלישית, ועם תום הבחירות תגידו תודה רבה.
אמנון כהן: נעשה איזו קריעת סרט, נבוא למקום.
נאווה צנעני: אמנון, כבר עכשיו תודה רבה.
אמנון כהן: תהיו בריאים.
אמנון כהן: ארז, תמשיכו לעבוד.
נאווה צנעני: חבר הכנסת אברהם מיכאלי, תודה רבה גם.
אמנון כהן: בוקר טוב, שבוע טוב ומבורך, הצלחה לכל המתמודדים.
אמנון כהן: אנחנו רוצים לראות אנשים מוכשרים בכנסת ישראל, ובראשם את זהבה, ונשים מוכשרות, שמרימות דגלים רבים.
זהבה גלאון: אני אעשה לך נזק בש"ס.
אמנון כהן: לא, אנחנו צריכים אנשים טובים.
אמנון כהן: לא תמיד מסכימים בכל דבר, אבל יש הרבה דברים חברתיים שבהם אנחנו מסכימים.
אמנון כהן: יש לנו כמה חקיקות משותפות בסיעת ש"ס אתכם.
אמנון כהן: אני חושב שהצעדים האלה מבורכים למען הציבור.
אמנון כהן: אני מתכבד לפתוח את הישיבה.
אמנון כהן: הנושא על סדר-היום: דחיית בחירות בבוסתן אל מארג'.
אמנון כהן: אני מברך את מנכ"ל משרד הפנים – למרות התרעה קצרה, ואנחנו בפגרת בחירות, קיבלנו אישור, אחר כך ביטלו לנו את האישור, אחר כך אמרנו שאולי נסתדר בלי הדיון, והבנתי שהשר רוצה בכל מקרה את דעת הוועדה – מה הוועדה חושבת ומציעה.
אמנון כהן: כשאחר כך דיברתי עם יושב-ראש הכנסת, הוא בחן בשנית, ואמר שאם זה חשוב, ואין פה משהו פוליטי, ורוצים אמרה של ועדה, קיבלנו את האישור.
אמנון כהן: ביום חמישי קיבלתי את האישור, ושמתי את זה מייד ביום ראשון, שנסיים את הנושא הזה, וניתן בשורה גם לציבור וגם לכם, להיערך – אם יהיו בחירות עוד שנתיים – צריך להיערך, ואם יהיו בחירות מחר או בחודש הבא, גם צריך להעירך; גם הציבור וגם המשרדים צריכים להיערך.
אמנון כהן: אנחנו שמענו את המניעים.
אמנון כהן: אתה תגיד את זה שוב לפרוטוקול, שיהיה, ואז נצביע.
אמנון כהן: אם מישהו יבוא ויגיד נגד – בבקשה.
אמנון כהן: בדיון הקודם תושבים ביקשו לדבר, וראיתי שיש רק צד אחד של המפה שרצה את הבחירות, לא יידענו את הצד השני, ואמרנו שנעשה דיון לאחר מכן – שכל אחד יביא נציג – נציג בעד, נציג נגד, נשמע את הנימוקים, ונוכל לקבל את ההכרעה.
אמנון כהן: הבנו שאתם כמשרד הפנים עשיתם עבודה מקצועית, ואתם חושבים שלא כדאי להיכנס למערכת הבחירות כרגע בגלל הגיבנת התקציבית שנמצאת שם כדי לא להכשיל את הנבחר החדש, שיקבל את כל הגירעונות של הספקים, של כולם, ושלא יצליח בתפקידו.
אמנון כהן: אנחנו רוצים שכולם יצליחו בתפקידיהם.
אמנון כהן: תחדד את הנקודה הזאת, ואם יגיעו עוד אנשים, יגיעו.
אמנון כהן: אם לא יגיעו, נקבל החלטה ונתקדם.
עמרם קלעג'י: אדוני היושב-ראש, כל הדברים שאמרת, זה מה שאמרנו בישיבה הקודמת.
עמרם קלעג'י: נשאר גירעון ברשות המקומית הזאת, ברשות האזורית.
עמרם קלעג'י: במשך הזמן אנחנו קצת ייעלנו את המערכת.
עמרם קלעג'י: אחרי בדיקה נוספת אמרנו שהגיבנת והגירעון שנשאר - חייבים שהבחירה שתהיה שם, שיבוא הנבחר, שיבוא כמעט על מצב של אפס, שיוכל לתפקד בצורה מסודרת.
אמנון כהן: לא יכול להיות שייבחר, ואז תיכנסו לתוכנית ההבראה?
עמרם קלעג'י: אנחנו מניחים שעדיף לנו להגיע למצב של לנקות את השולחן.
אמנון כהן: למה שנתיים?
אמנון כהן: למה לא פחות?
אמנון כהן: הציעו פה הצעת פשרה עם המועצות האזוריות.
עמרם קלעג'י: לחצנו את עצמנו.
עמרם קלעג'י: שנתיים זה המינימום ההכרחי שאנחנו צריכים.
אמנון כהן: שנה לא מספיק?
מרדכי כהן: שנה זה לא זמן מספיק לאור המורכבות בבוסתן אל-מארג'.
אמנון כהן: אבל זה כבר שנים.
מרדכי כהן: חלק מההישגים הושגו, אבל לא מספיק.
מרדכי כהן: אם אנחנו רוצים לתת צ'אנס אמתי, אנחנו זקוקים לפחות לשנתיים עבודה אינטנסיבית.
אמנון כהן: איזה תאריך?
מרדכי כהן: שנתיים מהיום.
גלעד ארדן: ממועד הבחירות.
גלעד ארדן: זה עוד חודשיים.
מרדכי כהן: אם זה דצמבר – שנתיים מדצמבר.
אמנון כהן: מי בעד הצעת דחיית הבחירות בבוסתן אל-מארג', על-פי בקשת משרד הפנים, המנגנון המקצועי, שהם חושבים לייעל את המערכת, לנקות את השולחן, לגמור את הגירעונות – רק אז שייבחר אדם, ויצעיד את האזור הזה לטובה לטובת האוכלוסייה?
אמנון כהן: אנחנו תומכים בבקשה של משרד הפנים.
אמנון כהן: כמובן, השר יכול לקבל את הסיכום שלנו, את הבקשה, יכול להגיד משהו אחר, אבל אנחנו כוועדה ממליצים לתת להם שנתיים, להיערך.
אמנון כהן: אני מבקש מכם לסיים את זה סופית, ואני מבקש ממנהלת הוועדה לעקוב – שלא יהיו שוב הארכות.
אמנון כהן: שנתיים בחירות, ובזה נגמר הסיפור.
אמנון כהן: אני מבקש, מנהלת הוועדה, שתרשמי לך שכל יושב-ראש שייבחר פה, שיתנו דיווח פעם בחצי שנה – איך מתקדם נושא ההבראה בישוב הזה.
אמנון כהן: הנושא הראשון תיקון טעות בחוק הרשויות המקומית מימון בחירות (תיקון מס' 10).
אמנון כהן: קיבלתי פנייה מהיועץ המשפטי של הכנסת שיש פה איזשהו תיקון שצריך לתקן אותו, וזאת לאחר שהוא נכנס לספר החוקים של מדינת ישראל.
אמנון כהן: גלעד, מה רוצים לתקן שם?
גלעד ארדן: ב-24 ביולי השנה התקבל בכנסת חוק הרשויות המקומיות (מימון בחירות) (תיקון מס' 10) שעסק בהסדרים לגבי רשימות משותפות בבחירות לרשויות המקומיות.
גלעד ארדן: מדובר שם על השאלה איך מחלקים את כל הכספים המגיעים, מקדמות, תשלום.
אמנון כהן: זה בעקבות דוח מבקר המדינה.
גלעד ארדן: בעקבות דוח מבקר המדינה.
גלעד ארדן: בשל טעות לשונית טכנית לא צוין במפורש כי לעניין מימון הבחירות שלו זכאית כל סיעה ברשימה המשותפת תחושב המקדמה מתוך המקדמה המגיעה לרשימה המשותפת, ולא כפי שנכתב בטעות, ולכן מוצע לתקן את זה.
אמנון כהן: זה צריך להיות הרשימה המשותפת.
גלעד ארדן: אני אקריא את התיקון.
גלעד ארדן: בחוק הרשויות המקומיות (מימון בחירות) (תיקון מס' 10) תשע"ב-2012, בסעיף 1 בסעיף 8א(3) המובא בו בכל מקום, במקום "לה" צריך להיות "לרשימה המשותפת".
אמנון כהן: זה צריך לעבור גם למליאה.
גלעד ארדן: הוא בא למליאה.
אמנון כהן: הוא בא למליאה.
אמנון כהן: שיפמן, תדאג שיבוא למליאה, כן?
אמנון כהן: ישר כוח על כל מה שעשית.
אמנון כהן: באמת הבאת בשורה לשלטון המקומי.
אמנון כהן: יש להם בחירות בשנה כך שהכול יהיה להם גם מתוקן.
אמנון כהן: סיימנו את הנושא הזה.
אמנון כהן: אני פותח את הדיון הבא שלנו, דיון המשך בנושא הצעת חוק למניעת הסתננות (עבירות שיפוט) (איסור הוצאה מישראל של כספי מסתנן – הוראת שעה), התשע"ב-2012, הכנה לקריאה שנייה וקריאה שלישית.
אמנון כהן: לאחר מכן נדון בעוד חוק משלים.
אמנון כהן: כוועדה דנו בהצעת החוק הזאת והקראנו אותה מתחילתה ועד סופה.
אמנון כהן: הושמעו המון הערות גם על-ידי חברי הכנסת, על-ידי הוועדה, על-ידי הייעוץ המשפטי של הוועדה, על-ידי ארגונים.
אמנון כהן: השתדלנו לבוא לקראת כל אלה שדיברו והעירו הערות חשובות.
אמנון כהן: למעשה, אפשר להגיד שיש כבר נוסח שונה.
אמנון כהן: בתיאום עם הוועדה והממשלה ישנו נוסח אחר.
אמנון כהן: כמובן שהשתדלנו לקחת בחשבון את ההערות עד כמה שאפשר.
אמנון כהן: המטרה היא לעודד את המסתננים שנמצאים כאן באופן לא חוקי לצאת מכאן כמובן ולהוציא את מה שהם חסכו.
אמנון כהן: למעשה, הם באו על מנת לעזור למשפחות שלהם שנשארו שם.
אמנון כהן: המטרה שלנו היא לא לפגוע באותם תקציבים שהם קיבלו בדין תמורת עבודתם.
אמנון כהן: אני רק רוצה למנוע מצב שהם לא יוציא תקציבים שלא שייכים להם.
אמנון כהן: כמובן שיש לנו כל מיני פעולות שנעשו.
אמנון כהן: ארגונים שונים ניצלו את המהלך הזה, וכמדינה אנחנו כמובן רוצים למנוע את זה.
אמנון כהן: אני גם רוצה לברך את הממשלה על הגדר שבנייתה כנראה עומד להסתיים.
אמנון כהן: הגדר מונעת את כניסתם, ובתקופה האחרונה רואים שפחות ופחות מסתננים מגיעים לארץ.
אמנון כהן: בניית הגדר היא תהליך אחד.
אמנון כהן: במקביל ישנה גם חשיבה בתחומים אחרים.
אמנון כהן: ברגע שיראו שאין כדאיות להגיע למדינת ישראל יימנעו מלהיכנס לכאן.
אמנון כהן: זו כמובן פעילות חשובה ביותר.
אמנון כהן: אני מברך את הממשלה, את ראש הממשלה שלקח זאת באמת כמטרה חשובה והוא באמת מיישם.
אמנון כהן: אנחנו רואים את התוצאות בשטח כבר עכשיו.
אמנון כהן: לכן, ישר כוח על זה.
אמנון כהן: עם זאת, עדיין נמצאים בתוך המדינה באופן פורמאלי או לא פורמאלי בין 60 70, 80 אלף – וכל מספר הוא נכון – מסתננים שנמצאים כאן.
אמנון כהן: אנחנו לא מדברים על פליטים שמקבלים מעמד מיוחד והם משולבים על ידינו, יש להם אישור לעבוד.
אמנון כהן: אנחנו לא מדברים על פליטים, אנחנו מדברים על מסתנני עבודה שהגיעו לכאן על מנת לעבוד באופן לא חוקי.
אמנון כהן: אנחנו מדברים על כך שאנחנו רוצים שהם בשמחה רבה יצאו עם כל מה שיש להם, עם כל מה שהם חסכו כאן.
אמנון כהן: אנחנו רוצים להקל עד כמה שאפשר את התהליך כך שהיציאה שלהם תהיה טובה ובטוחה וזאת מבלי שהם ייפגעו.
אמנון כהן: אנחנו גם רוצים שהמשפחות שלהם יוכלו לחיות בכבוד הראוי בעזרת הכסף שהם הוציאו מכאן.
אמנון כהן: אני ביקשתי שהדיון הזה יהיה דיון המשך.
אמנון כהן: משרד המשפטים, אתם תתחילו לקרוא מההתחלה כי אנחנו שינינו כמעט את כל הסעיפים.
אמנון כהן: אני לא רוצה להפנות לתיקונים בסעיף כזה או אחר.
אמנון כהן: גם אתם עשיתם בדק בית וחשבתם להכניס סעיפים כאלה ואחרים לתוך החוק.
אמנון כהן: אנחנו נשמע את הדברים, ניכנס להקראה, ובשלב מסוים נעיר את הערות הוועדה.
אמנון כהן: אנחנו כמובן נשמע את הערות הגופים שנמצאים כאן אם עדיין יהיו להם הערות.
אמנון כהן: נמצא איתנו מזכיר הממשלה.
אמנון כהן: צביקה, אני מאחל לך גם הצלחה בהמשך דרכך במקום שתבחר.
אמנון כהן: הפעילות היא חשובה והגעתך לכאן מראה שאתה באמת רואה בנושא חשיבות רבה.
אמנון כהן: אנחנו נשתדל להתקדם עם החוק הזה עד כמה שאפשר.
צביקה האוזר: אדוני היושב-ראש, מעבר למה שאמרת, מבחינת הוצאת כסף שהגיע שלא כדין, המטרה המקבילה הנוספת בחוק הזה היא באמת הפחתת האטרקטיביות של מדינת ישראל כיעד למהגרי עבודה.
צביקה האוזר: אחד המאפיינים המובהקים של מהגרי עבודה, וזה אולי להבדיל באמת מפליטים, הוא שמהגרי עבודה מגיעים למדינת היעד, עובדים ושולחים באופן סיסטמתי, באופן קבוע, חלקים משכר העבודה, ולפעמים חלקים נכבדים משכר העבודה לארצות המוצא, חזרה למשפחות.
צביקה האוזר: זה חלק מאותו עיקרון של עובדים מה שנקרא עובדים זרים.
צביקה האוזר: כך עובדים זרים גם שעושים זאת על-פי דין, על-פי החוק, ויש עובדים זרים בישראל על-פי דין.
צביקה האוזר: אבל אותם אנשים שהם מסתננים, מסתנני עבודה ושולחים.
צביקה האוזר: מטרתה העיקרית של החקיקה הזאת היא להקשות על אותה הוצאת כספים כאשר מתחת לכל הדבר הזה אומרים: רבותי, אנחנו רוצים להפחית עד כמה שאפשר את האטרקטיביות של מדינת ישראל.
צביקה האוזר: אנחנו ראינו את נדידת העמים שיש היום מארצות מסוימות, בפרט מאזור אפריקה למדינת ישראל.
צביקה האוזר: ישראל היא הכלכלה המערבית היחידה שאפשר רגלית להגיע אליה.
צביקה האוזר: יש לה גשר יבשתי ישירות לאפריקה, ולכן היתה גם פעולת הגדר.
צביקה האוזר: לכן, יש פעולות נוספות ואחרות של הממשלה להפחתה של אותה אטרקטיביות.
צביקה האוזר: החוק הזה מצטרף למניפת פעולות שכוללות חקיקה ליעד המרכזי הזה.
אמנון כהן: תודה, כבוד מזכיר הממשלה.
אמנון כהן: נציגת משרד המשפטים, אני מציע שתקראי את כל החוק, ותוך כדי תגידי לנו מהם השינויים לעומת החוק הכללי, מה ההערות.
אמנון כהן: זאת אומרת, תקראי סעיף ותסבירי ותמשיכי הלאה.
אביטל שטרנברג: אני גם יכולה להגיד מראש מה השינויים העיקריים לפחות.
אביטל שטרנברג: אני מדברת על הנוסח שאנחנו העברנו לוועדה ביום חמישי.
אביטל שטרנברג: למיטב ידיעתי הוא נשלח לכל המשתתפים ויכול שהוא גם הוצב באתר הוועדה, כך שלכל מי שנמצא כאן הנוסח הזה אמור להיות.
אביטל שטרנברג: אבל לפני שאני מתחילה לקרוא אני רוצה גם לומר מה היו התיקונים המרכזיים שעשינו.
אביטל שטרנברג: אנחנו השמטנו את המילים "ברורה ומיידית" מהחריג ההומניטרי.
אביטל שטרנברג: מוצעת תחילה נדחית שמשכה ארבעה חודשים לצורך היערכות.
אביטל שטרנברג: מוצעת, וזה שינוי שעשינו על גבי הנוסח הזה אתמול, אפשרות להוציא סכום גבוה יותר של 100% משכר המינימום במכפלת חודשי השהייה.
אביטל שטרנברג: מוצע הסדר לתפיסת רכוש במעבר גבול וחילוטו אם נדרש, ומוצע הסדר להוצאת כספים בהיתר כאשר מסתנן מצוי מחוץ לישראל.
אביטל שטרנברג: אני מתחילה לקרוא את הנוסח.
לילך וגנר: בסעיפים האלה יש לנו תיקונים.
לילך וגנר: בעקבות הערות של הייעוץ המשפטי של הוועדה אנחנו תיקנו את סעיפי התפיסה והקנינו סמכות לביקורת שיפוטית.
לילך וגנר: אני אקריא את הסעיף כולו.
לילך וגנר: השינוי הוא בסעיף קטן (3).
לילך וגנר: אני רוצה להקריא את כל הסעיף כפי שהוא.
לילך וגנר: אני מתחילה להקריא מ-(ג)(1).
צביקה האוזר: (ב) סיימנו, אין תיקונים, למעט ה-100.
אמנון כהן: כן, כרגע.
לילך וגנר: "ניסה מסתנן להוציא רכוש מישראל מבלי שניתן לגביו אישור על-ידי הממונה על ביקורת הגבולות לפי סעיפים קטנים (ב) או (ה) רשאי שוטר או פקיד מכס לתפוס בלא צו שופט את הרכוש האמור, ורכוש זה יישאר בשמירת המשטרה או המכס; לעניין זה "רכוש" – למעט כספים בשווי שאינו עולה על הסכום הקובע כאמור בסעיף קטן (ב)(1) על סמך נתוני הממונה על ביקורת הגבולות.
לילך וגנר: " - זה תוספת שביקשו המכס כדי שהם יוכלו לעשות את החישוב הטכני הזה ולא יידרשו לעשות מעבר לכך.
לילך וגנר: "(2) אין באמור בפסקה (1) כדי לגרוע מהוראות כל דין; (3) השר רשאי לקבוע הוראות לעניין אופן הטיפול ברכוש התפוס" – אני מוחקת את "לרבות", ואני מקריאה במקום - "לרבות אופן החזרת הרכוש עם פקיעת הוראת שעה או אי מתן הוראות בית משפט לפי פסקה (4).
אמנון כהן: תסבירי מה זה.
אמנון כהן: אני מסתנן ועבדתי פה ארבע שנים, 48 חודשים.
אמנון כהן: אני מוציא את כל מה שהרווחתי, 100% שכר מינימום כפול ארבע שנים כשזה 48 חודשים.
אמנון כהן: נניח שזה הגיע לסכום של 50,000 שקל אבל בואו נניח ולי יש חצי מיליון שקל.
לילך וגנר: אז אתה הולך לבקש היתר מהממונה על ביקורת הגבולות.
לילך וגנר: הסעיף הזה נועד למצב שבו הגעת בלי היתר או שאתה מנסה להוציא רכוש מעבר להיתר.
אמנון כהן: אתם אומרים לי: את ה-50,000 שקל אתה יכול להוציא, ו-450,000 נשאר פה, נכון?
לילך וגנר: לא סיימתי להקריא יש לנו סעיף נוסף, תוספת.
לילך וגנר: "פסקה (4) על-פי בקשת מסתנן או אדם אחר הטוען לזכות ברכוש שנתפס רשאי בית משפט שלום לצוות כי הרכוש יוחזר למסתנן או יימסר לאדם אחר הטוען לזכות ברכוש, והכול בכפוף להוראת סעיף 7א(ב) או שינהגו בו אחרת כפי שיורה בית המשפט.
תומר רוזנר: מדוע יש בזה צורך?
אמנון כהן: למה להכניס את זה פה?
אמנון כהן: היועץ המשפטי אומר שזה קיים בחוק הראשי.
תומר רוזנר: הן בפקודת סדר הדין הפלילי מעצר וחיפוש והן בפקודת המכס.
תומר רוזנר: מדוע צריך את ההוראה הזו?
לילך וגנר: כי בפקודת סדר הדין הפלילי זה מותנה בתפיסה לפי פקודת סדר הדין הפלילי, וכאן יש סמכות תפיסה אחרת.
תומר רוזנר: מדוע צריך את זה?
לילך וגנר: אנחנו רוצים שתהיה אפשרות להליך השגה.
לילך וגנר: אתם ביקשתם אפשרות - - -
תומר רוזנר: מדוע צריך הוראות תפיסה מעבר להוראות התפיסה הקיימות הן בפקודת סדר הדין הפלילי - - -
לילך וגנר: אני אקריא את מלוא ההסדר ואני אוכל להסביר אותו.
לילך וגנר: עוד לא הקראתי את הכול, אני רוצה להקריא גם את כל סעיף קטן (ה) ואז אני אסביר את כל ההסדר.
לילך וגנר: "סעיף קטן (ה): רכוש שנתפס לפי סעיף קטן (ג) המצוי בידי המשטרה או המכס ולא ניתנה לגביו החלטה מוסמכת אחרת בתום שנה מיום פקיעת הוראת השעה – פה תיקנו – יחולט לאוצר המדינה.
לילך וגנר: " אני אסביר את הנושא של תפיסת רכוש, מדוע צריך את ההסדר לתפיסת רכוש.
תומר רוזנר: זה דבר שלא היה קיים בהצעת החוק.
לילך וגנר: אנחנו עשינו את זה בעקבות ההערות של הייעוץ שהתקבלו אתמול בשעה שש.
אביטל שטרנברג: זה בעקבות ההערה שהתקבלה אתמול בשש בערב.
תומר רוזנר: סליחה, אני רוצה להעמיד דברים על דיוקם.
אמנון כהן: קודם כל, תני לי את הדף של התוספות הנוספות.
אמנון כהן: צלם בבקשה לכל מי שיושב פה כדי שאנשים יוכלו לעקוב אחרי זה ולהתייחס לדברים.
אמנון כהן: אלו דברים מהותיים.
לילך וגנר: מדוע עלה הצורך לסמכות תפיסה?
לילך וגנר: הרעיון הוא שמסתנן יגיע מצויד בהיתר מממונה ביקורת הגבולות כשהוא יוצא מן הארץ וכל הרכוש יוצא בהתאם לאותו היתר, אלא מה קורה בשני מצבים?
לילך וגנר: כאשר הוא מגיע עם היתר ויש רכוש עודף, ומצב נוסף הוא שהוא מגיע ללא היתר.
לילך וגנר: דרך המלך היא לשלוח אותו חזרה לבקש את ההיתר, וזאת תמיד הדרך שעדיף לנקוט בה.
לילך וגנר: אבל מה קורה אם המסתנן מעוניין לצאת מן הארץ באותו רגע ולא רוצה לחזור לבקש את ההיתר בצורה מסודרת?
לילך וגנר: במצב כזה אנחנו עשינו הסדר לתפיסת הכסף כי אחרת אם אנחנו לא נעשה הסדר כזה לא יהיה לו שום אינטרס ללכת ולבקש היתר.
לילך וגנר: הוא פשוט יגיע ללא היתר למכס, לנתב"ג, ויקווה לטוב שהוא יוכל להוציא את הרכוש שלו ואת הכספים.
לילך וגנר: זה יטיל נטל בלתי מידתי על אנשי המכס שלא אמורים לעשות בדיקות מעמיקות.
תומר רוזנר: מה בלתי מידתי על המכס?
לילך וגנר: לבצע את כל הבדיקות של ממונה על ביקורות הגבולות במתן היתר.
לילך וגנר: הוחלט שיעשה את זה הממונה על ביקורות הגבולות והוא יקבל לשם כך כוח-אדם שיוכשר לעניין הזה של הערכת שווי.
לילך וגנר: אנחנו דיברנו עם אנשי המכס והצגנו את זה בישיבה הקודמת שזה בלתי אפשרי שהם יבצעו את כל הבדיקות האלה כאשר המסתנן מגיע לשדה תעופה.
לילך וגנר: הגיע מסתנן לשדה התעופה, הוא לא מוכן לחזור לבקש היתר ולצאת עם הרכוש שלו, ויש אצלו רכוש שהוא מעבר להיתר, או שכלל אין בידו היתר.
לילך וגנר: במקרה הזה עשינו סמכות תפיסה שהיא סמכות תפיסה מידתית וזמנית.
לילך וגנר: סמכות התפיסה הזאת היא לרכוש שהוא מעבר להיתר או לרכוש שהוא מעבר לכל רכוש, ולכספים שהם מעבר לסכום הקובע כשהחלטנו שהסכום הוא קובע הוא 100% משכר המינימום כפול חודשי השהייה שלו.
לילך וגנר: זוהי בדיקה טכנית שהמכס מסוגל לבצע עם קבלת האינפורמציה מהממונה על ביקורת הגבולות למשך שהייתו של המסתנן בישראל.
לילך וגנר: הוא יכול למנות את הכספים שיש בידיו ולתת לו להוציא את אותו סכום קובע.
לילך וגנר: מעבר לכך, כל בדיקה נוספת לא ניתן לבצע במכס ואפשר לשמוע על כך מאנשי המכס שנמצאים פה.
לילך וגנר: הם לא מיומנים בהערכת שווי רכוש.
לילך וגנר: לכן, אנחנו הקנינו סמכות תפיסה לגבי כל הכספים העודפים מעבר לסכום הקובע, ורכוש מעבר להיתר או מעבר לסכום הקובע.
אמנון כהן: זאת אומרת, בא מסתנן עם עודף כמו שאת אומרת, ואין לו את ההיתר.
אמנון כהן: על מה שכבר סוכם, על 100% כפול כמה חודשים, אין בעיה.
אמנון כהן: מה קורה עם העודף?
לילך וגנר: בעניין הזה יש סמכות תפיסה ויש אפשרות להליך שיפוטי שיבוצע על-ידי טוען לזכות ברכוש הזה או על-ידי המסתנן באמצעות בא כוח בבית משפט שלום.
לילך וגנר: התפיסה של הרכוש היא עד פקיעת הוראה השעה.
לילך וגנר: הוראת השעה היא לשנתיים וחצי.
אמנון כהן: אני מסתנן שהגיע.
אמנון כהן: מותר לי להוציא 100,000 שקל וזאת כאשר יש לי מיליון שקל.
לילך וגנר: אז תופסים את המעבר ל-100,000 שקל עד פקיעת הוראת שעה אלא אם נעשה הליך שיפוטי.
אמנון כהן: ומה קורה אחרי הוראת השעה?
לילך וגנר: או שהמסתנן פונה בהליך שיפוטי או מי מטעמו ומבקש את הכסף ואז ניתנת הוראת בית משפט ופועלים על פיה, או שלא ניתן כלום והוא משאיר הוראות מה ייעשה עם הכסף עם פקיעת הוראת השעה ולשם מועבר הכסף.
לילך וגנר: אם לאחר שקידה סבירה לא מוצאים את המסתנן ואין לאן להעביר את הכסף, שנה מפקיעת הוראת השעה הכסף יחולט.
לילך וגנר: החילוט הוא רק ברירת המחדל כאשר אין פתרון אחר לא בהליך שיפוטי ולא במצב שהמסתנן מסר חשבון בנק, כתובת, בן אדם שאפשר להעביר אליו את הכסף.
תומר רוזנר: למה לחלט?
תומר רוזנר: למה שזה לא יישאר על שמו?
תומר רוזנר: יש רכוש שהוא טוען שנתפס מאדם א'.
תומר רוזנר: אדם א' יצא מישראל, לא נמצא בישראל.
תומר רוזנר: הרכוש הזה מופקד בחשבון הבנק שלו בבנק לאומי בסניף נתב"ג.
לילך וגנר: לא, זה לא הליך תפיסה.
לילך וגנר: אני חושבת שאנשי המכס יכולים להסביר יותר טוב מה קורה.
תומר רוזנר: נגיד שאני לא רוצה להוציא את הכסף הזה.
אמנון כהן: איש המכס, בבקשה.
חגי מזרחי: אדוני הזכיר שהכסף יופקד בחשבון הבנק של המסתנן בסניף נתב"ג, זה לא מופיע בחוק לפי הנוסח האחרון.
תומר רוזנר: אנחנו שואלים למה זה שזה לא יופקד בחשבון?
חגי מזרחי: מבחינת אכיפת הסעיף כמכס, יש גם עניין למשטרת ישראל, זה בלתי אפשרי שפקידי מכס יחפשו חשבונות בנק או סניפי בנק שיינתנו על-ידי מסתנן או על-ידי מישהו מטעמו וישלחו אותנו לחפש.
תומר רוזנר: לא הבנתי מה אתה צריך לחפש.
חגי מזרחי: אנחנו נקבל פתק ביציאה עם מספר חשבון ועם שם סניף וישלחו אותנו להפקיד שם את הכספים – זה מה שאומר הסעיף.
חגי מזרחי: לזה אנחנו לא מסוגלים.
אמנון כהן: לא דיברתי על זה בכלל.
חגי מזרחי: אני אומר שהסעיף הזה לא קיים.
אמנון כהן: אני דיברתי כרגע על עובדה שיכול להיות מסתנן שמגיע לגבול והוא מביא כרגע איתו מיליון שקל.
אמנון כהן: אני לא יודע מאיפה הוא לקח.
אמנון כהן: על 100,000 יש לו אישור, יש לו עבודה כפול זה, אפשרנו לו בחוק להוציא.